༄༅། །ཀུན་དབང་རྒན་པོའི་འཆལ་གཏམ།
༈ ངའི་བཤད་གྲྭའི་དགེ་སློབ་ཚོར། རང་སློབ་ཡིན་པས་ནང་མའི་ཚུལ་གྱིས་
མཛད་སྒོའི་སྐབས་ཀྱི་གནད་དོན་ཁ་ཤས་ཞུ་རྒྱུ། དེ་སྐབས་ཀྱི་མཛད་སྤྱོད་ཕལ་
ཆེར་ཤིན་ཏུ་ལེགས་པོ་བྱུང་བར་བསྟོད་ཀྱི་མིན། རང་གིས་བསྟོད་ན་དེ་ཙམ་
མི་བཟང་། མི་གཞན་གྱིས་བསྟོད་པ་བྱུང་ན་དེ་བཟང་བ་རེད། གཞན་ཐག་
རིང་གི་མི་ཕལ་ཆེར་གྱིས་བསྟོད་པ་བྱེད་པ་འདུག འོན་ཀྱང་གཅིག་གིས་
སྒོག་པ་དང་བཙོང་སོགས་དྲི་མ་ཅན་ཟོས་ནས་གཙུག་ལག་ཁང་དུ་འགྲོ་ན་
ཉེས་པ་ཡོད་ཟེར་བ་ལ་བཤད་གྲྭའི་མཛད་སྒོའི་སྐབས། ང་ཚོས་མགྲོན་པོ་
ཐམས་ཅད་ཀྱི་ཟ་མ་ཡི་ནང་དུ་དྲི་མ་ཅན་མང་པོ་བླུགས་འདུག་པས་ང་ཚོས་
ཟ་མ་ཟོས་རྗེས། གཙུག་ལག་ཁང་དུ་འཚོགས་ཏེ་༸རྒྱལ་བ་རིན་པོ་ཆེའི་མདུན་
ནས་གསུང་ཆོས་ཞུས་པར་ཉེས་པ་བྱུང་བ་མ་རེད་དམ་ཟེར་དྲིས་བྱུང་། དེ་འདྲ་
ཚིག་ལ་སྣང་མེད་བྱེད་མི་རུང་། ངས་སྔོན་མ་ནས་གཉེར་པ་ཚོ་ལ་སྒོག་སྐྱ་དང་
བཙོང་བཏབ་རུང་གི་མ་རེད་ཅེས་བཤད་མྱོང་ཡང་ཕལ་ཆེར་གྱིས་ཉན་གྱི་མི་
འདུག འགའ་ཤས་ཤུབ་ཀྱིས་མ་བྱན་རེད་ཟེར། འགའ་རེས་གྲྭ་བ་ཚོས་བསམ་
འཆར་འདུག་ཟེར། གྲྭ་པ་ཚོས་འདུལ་བའི་ནང་གི་སྟོན་པའི་བསླབ་པ་བཅས་

པ་ཁས་བླངས་ན། ཆང་དང་སྒོག་སྐྱ་སོགས་བསྟེན་རུང་མིན་གཟིགས། འདུལ་
བ་ཁྲིད་མཁན་ཚོས་གསལ་པོ་གཟིགས་རྟོག་གྱིས། ཚང་མར་གསལ་པོ་གསུང་
དགོས་ཀྱི་མ་རེད་དམ།
དགེ་སློབ་ཁ་ཤས་ལག་ཁྱེར་ཙམ་གྱི་ཆེད། གནས་སྐབས་འཕྲལ་སོད་
ཙམ་དུ་མཐོང་བྱུང་། འོན་ཀྱང་རྒན་ཁོག་སྣང་བ་མ་དག་པ་འདྲ། དེ་འདྲའི་
རིགས་ཁ་ཤས་འདུག་ཀྱང་ག་ལེར་ཡོ་བསྲང་མཛད་འགྲོ་ཡོང་སྙམ། གཉེར་
པ་ཚོས་ཀྱང་དངུལ་ཁྱེར་ནས། ཉེ་འཁོར་གྱི་བཟའ་བཅའི་ཚོང་ཁང་ནས་ཟས་
འདང་ངེས་ཉོས་ཏེ། མ་བྱན་ལ་བཟོ་བཅུག་པ་མ་གཏོགས། གཞན་སྔོན་དང་
པོའི་བཤད་གྲྭའི་གཉེར་པ་ལྟར། *མོར་ཉོ་དཀོན་འཚོག་* གིས་རྒྱ་གར་དང་
བལ་འབྲུག་བོད་རྒྱ་བསྐོར་ཏེ་ཁེ་སྐྱེད་ཀྱིས་བཤད་གྲྭའི་འཚོ་རྟེན་ཐོན་དགོས་
པ་ལྟ་བུ་ནི་མིན་པས་ཉིན་རེའི་བཟའ་ཆས་མ་བྱན་ལ་སྤྲད་ནས་གྲྭ་ཚང་ལ་
ཞལ་ལག་ངོ་མ་བཟོ་སྟངས་ག་འདྲ་རེད་འདུག གཟིགས་ཞིབ་མི་བྱ་བ་དེ་
རེད་མི་འདུག སྐབས་རེེར་ཕྱི་ལ་འགྲོ་དགོས་པ་འདྲ་ཡོང་གི་རེད། དེ་མིན་
ཞལ་ལག་དུས་གསུམ་གཏོང་རན་པ་ན་ཚྭ་བྲོ་མིན། དྲོ་གྲང་ཁོལ་མངར་ག་
འདྲ་རེད་འདུག་རེ་རེ་ལྟས་ཏེ་བཅོས་སྒྱུར་དགོས་ན་བཟོ་བཅུག མ་བྱན་གྱིས་
མ་ཉན་ན། ཁོ་མ་བཞག་ན་ཆོག་གི་རེད། གླ་རྔན་འོས་ཐོབ་སྤྲོད་དགོས། འདི་
སྐོར་གཉེར་པའི་འོས་འགན་རེད། གཉེར་པའང་འོས་འདུ་བྱུང་ན། དེ་སྔོན་
བཤད་གྲྭའི་ནང་འཚོ་བ་སྤྱོད་བཞིན་པ་ཡིན་སྟབས། མི་འོས་པའི་རྒྱུ་མཚན་

ཟིན་བྲིས་ཀྱི་ཚོམས།
ཞུ་ཆོག་གི་མ་རེད། །
ང་ཚོ་བཤད་གྲྭའི་སློབ་ཕྲུག་ཚོས་གཟའ་འཁོར་རེ་རེ་བཞིན་དགོང་
མོ་ལྔ་རེའི་དུས་ཚོད་གཏན་ཁེལ་རིང་དགེ་བསྐོས་ཀྱིས་སྒྲིག་ལམ་དམ་པོར་
སྡོམ་པ་དང་། མཁན་སློབ་རྣམས་པས་གཟིགས་ཞིབ། སྐྱོར་དཔོན་ཚོས་སྣེ་ཁྲིད་
ཀྱིས་འཛིན་གྲྭ་སོ་སོ་དང་། ཐུན་མོང་གིས་རྩོད་གྲྭ་རྟགས་བསལ་གྱིས་རྟགས་གྲྭ་
འཚོག་རྒྱུ་དེ། དད་ལྡན་དྭངས་བ་འདྲེན་པའི་མིག་རྒྱན་དུ་འགྱུར་བའི་མཛད་
སྤྱོད་དང་། སློབ་ཕྲུག་ཕན་ཚུན་དུའང་། དགའ་སྤྲོའི་ཞལ་འཛུམ་ཞིང་སོ་གངས་
རིའི་ཕྲེེང་བ་ངོམ་བཞིན་ཆོས་ཀྱི་འབེལ་གཏམ་བཟང་པོའི་གླིང་བུའི་སྒྲ་སྙན་
ཅི་རིགས་འཁྲོལ་བ་དང་། བྱ་ངང་པའི་རྒྱལ་པོ་ལྟར་ཆོས་གོས་ཀྱི་གཤོག་པ་
རྒྱངས་ཤིང་། ཞབས་གཉིས་ནམ་མཁར་གར་སྟབས་འདོར་ལེན་གྱིས། ཕྱག་
གཉིས་ཐལ་མོ་སྦྱར་ཏེ་སྔ་རྒོལ་ལ་གུས་འདུད་ཞུ་བའི་ཚུལ་གྱིས་མདུན་ནས་
བསྐོར་ཞིང་ཅུང་ཟད་བརྡབ་པ་ན་རྒོལ་ལན་གྱིས་རྔ་དང་རོལ་མོའི་སྒྲ་དང་
དབྱངས་ཅི་རིགས་གྲགས་པ་དང་བཅས། དགེ་འདུན་ཚང་མ་ཐུགས་མཐུན་
གྱིས་རྣམ་པ་ཤིན་ཏུ་ལེགས་པོ་འདུག གཞན་མི་སྐྱ་ཕོ་མོ་རྒན་གཞོན་དང་
ཐག་རིང་གི་མགྲོན་པོ་དང་། ལྟ་བསྐོར་བ་ཐམས་ཅད་ཀྱིས་ཀྱང་མཇལ་སྣང་
སྤྲོ་བོ་དང་། ཉམས་མཚར་བའི་རྣམ་པ་འདྲ་མཐོང་གི་འདུག རང་ནས་ཀྱང་
ཕྱོགས་ཐམས་ཅད་མཇལ་བ་ན་འཛིན་གྲྭ་གསར་རྙིང་ཚང་མ་ལ་རིགས་ལམ་
གཏོང་རྒྱུ་ཡོད་པ་ལྟ་བུ་ཡང་འདུག འདི་དང་གཟའ་ཉི་མའི་དགོང་མོའི་བགྲོ་

གླེང་དང་དགོང་ལྟར་གྱི་ཤེར་ཕྱིན་མངོན་རྟོགས་རྒྱན། བཟང་སྤྱོད་སྨོན་ལམ་
ཚར་གཅིག་བཅས་ཕྱི་རོལ་དུ་ཚོགས་འདོན་མཛད་རྒྱུ་དང་། ཞོགས་པ་ཡར་
བཞེངས་པ་ནས་དགོང་མོ་གཟིམས་ཀྱི་བར་ཆོས་ཁྲིད་དང་། རང་སྦྱོང་། སྐྱོར་
ཁྲིད། སྔ་དྲོ་དང་ཕྱི་དྲོའི་ཚོགས་པ་ཞལ་འདོན་དང་། ཟླ་རེ་བཞིན་གྱི་དུས་
བཞིའི་མགོན་པོའི་བསྐང་གསོ། ཟླ་ཕྱེད་ཀྱི་གསོ་སྦྱོང་། དབྱར་ཟླ་བ་གཅིག་
དང་ཕྱེད་ཁས་བླངས་མཐའི་དགག་དབྱེ། གུང་སེང་ཟླ་བ་གཉིས་ཆོས་ཁྲིད་ཀྱི་
ཉིན་ལྟར་ཤོག་དྲིལ་གཡུགས་ནས་སྦྱོང་རྒྱུགས་ལེན་རྒྱུ། ལོ་མཐའི་ཡིག་ཚད་
ཆེ་བ་གཏོང་རྒྱུ། གཟའ་ཉི་མའི་གུང་སེང་བཅས། འདི་རྣམས་བཅོས་བསྒྱུར་མི་
དགོས་པར་རང་འཇགས་མཛད་རྒྱུ་ལ། འདི་དག་ལས་འགའ་ཤས་ནི། གཞན་
ལ་ལྟོས་ཤིང་དེ་ཡང་སྤྱི་ཚོགས་འཕེལ་རྒྱས་དང་། དེང་སང་གི་དུས་བབས་
དང་བསྟུན་པ་ལ་ཁག་གཅིག་ནི། འཇམ་དབྱངས་མཁྱེན་བརྩེ་ཆོས་ཀྱི་རྒྱ་
མཚོའི་ཐོག་མའི་དགོངས་བཞེད་ལྟར། འཇམ་དབྱངས་མཁྱེན་བརྩེ་ཆོས་ཀྱི་བློ་
གྲོས་ཀྱིས་བཞག་པའི་རྫོང་སར་ཁམས་བྱེ་བཤད་གྲྭའི་ཕྱག་ལེན། ང་ཚོའི་ཐུན་
མོང་མ་ཡིན་པའི་ཕྱག་ལེན་གྱི་སྲོལ་རྒྱུན། གཞན་གྱིས་ཀྱང་སྨོན་པའི་གནས་
སུ་གྱུར་པ་ལགས་སོ། །
༸རྒྱལ་བ་རིན་པོ་ཆེ་ཡིས་ཞལ་ནས། ཕྱི་རྒྱལ་གྱི་སྦྱིན་བདག་གཙོས་
ཚང་མ་ལ་ད་ཕྱིན་ཁང་པ་རྒྱག་དགོས་མི་འདུག ཁང་པ་ཡག་ཆེ་དྲག་འདུག
སློབ་ཕྲུག་མང་ཤོས་བོད་ནས་ཡིན་པ་ལ་ཁང་པ་སྐྱིད་པོ་ལ་ཆགས་ནས་རྗེས་

ཟིན་བྲིས་ཀྱི་ཚོམས།
མ་བོད་ལ་ཕར་འགྲོ་འདོད་མེད་པ་འགྱུར་ཉེན་འདུག་ཅེས་ཞལ་རྩེད་གནང་
བ་ལྟར། གྲྭ་ཤག་གི་ནང་སྐྱིད་པོ་རང་གཏོང་ན། སློབ་གཉེར་ཡོང་གི་མ་
རེད། སློབ་ཕྲུག་ཚོས་བརྩོན་འགྲུས་ལྷོད་མ་ཤོར། སློབ་ཕྲུག་ཇེ་མང་བྱུང་ན། གྲྭ་
ཤག་རེ་རེའི་ནང་གནས་སྐབས་བཞུགས་ཅི་ལོ་མཛད་གལ་ཆེ།
༸རྒྱལ་བ་རིན་པོ་ཆེ་ཡིས་ཞལ་ནས་རྗེས་སོར་སློབ་ཕྲུག་གི་འཚོ་
རྟེན་ལ་དོན་སྣང་བྱ་རྒྱུ་དེ་གལ་ཆེ་ཤོས་རེད། འཚོ་རྟེན་གྱི་འཆར་གཞི་གང་
འདྲ་ཡོད་ཅེས་བཀའ་འདྲི་གནང་བྱུང་བའི་ཞུས་ལན་དུ། དེ་སྔར་ཐེ་ཝན་
གྱི་སྦྱིན་བདག་ཚོའི་རོགས་རམ་ལ་བརྟེན་དང་བརྟེན་བཞིན་པ་ཡིན་ཚུལ་
དང་། ད་ཕན་ཆད་ཕལ་ཆེར་མཁྱེན་བརྩེ་རིན་པོ་ཆེའི་སྦྱིན་སློབ་ཡིན་པའི་
ནུབ་ཕྱོགས་པའི་སྦྱིན་བདག་ཁག་ཅིག་གིས་ཐེབས་རྩའི་ལས་ཁུངས་ཤིག་
བཙུགས་འདུག་པར་དེ་ཡི་དངུལ་སྐྱེད་དེས། རྒྱ་གར་གཞུང་གིས་ཚུར་ལེན་
ཆོག་རྒྱུའི་ཡིག་ཆ་ཐོབ་ཆེད་གཙོ་བོ་དེ་ལ་བརྟེན་རྒྱུ་ཡིན་ཞུས་པ་ན་དེ་འདྲའི་
འཚོ་རྟེན་ལ་གཙོ་བོ་དོ་སྣང་དགོས་པ་རེད་གསུངས། ལོ་རྒྱུས་ལ་བལྟས་ཚེ་
ངས་ཐོག་མར་འབྲས་ལྗོངས་ནས་བྷི་རིར་བཤད་གྲྭ་ཚུར་སྤོས་ཏེ་ས་སྐྱ་དགོན་
པ་ནང་བཙུགས་དུས། སློབ་ཕྲུག་ཉི་ཤུའི་སྐོར་ཡོད་པར་མཁྱེན་བརྩེ་རིན་པོ་
ཆེ་དང་ཕྱག་མཛོད་བཀྲ་རྣམ་གཉིས་བཅས་ལྡི་ལིའི་བར་མཉམ་དུ་ཡིན། དེ་
ནས་ཁོང་རྣམ་གཉིས་ཧོང་ཀོང་བརྒྱུད་བོད་ལ་ཕེབས་པ་དང་ང་རང་ཡར་ཡོང་
བ་ན་ཕྱག་མཛོད་ཀྱིས་ཧིན་སྒོར་ཁྲི་བཞི་བསྐུར་གནང་བྱུང་། དེ་བཟོ་བོ་བླ་མ་

དང་། བླ་མ་ཚེ་རིང་གཉིས་ཀྱིས། བྷེང་ནང་འཇོག་པ་དང་། བོད་མི་སོའི་ཊར་
ཚོང་མཁན་ལ་སྐྱེད་ཁ་བསྐུར་བ་སོགས་ཀྱིས་ལོ་ཁ་ཤས་འདང་སོང་། དེ་རྗེས་
རིམ་པས་སློབ་ཕྲུག་ཇེ་མང་དང་། དངུལ་གྱི་རིན་ཐང་ཆག་པ་སོགས་ཀྱིས་
ཟླ་རེར་ཁྲི་རེ་ནས་འབུམ་རེའི་བར་དང་། དེ་སྔོན་གྱི་ལོ་བཞིའི་རིང་ཟླ་རེར་
འབུམ་གསུམ་རེ། སྔོན་ལོ་གསུམ་རིང་ཡག་ཙམ་རེད་སོང་། རྗེས་མར་ཐབས་
ཆག་རེ་དང་། དེང་སང་ཟླ་རེར་འབུམ་བཞི་རེ་དགོས་འདུག མཁན་སློབ་
གོང་མ་རྣམས་པས་གནས་ཚུལ་འདི་རྣམས་མཁྱེན་བཞིན་པ་རེད། གྲྭ་མང་
ཚང་མས་འདི་ཚོ་མཁྱེན་དགོས། ཐེ་ཝན་གྱི་དད་སྦྱིན་འགའ་རེས་གླ་ཕོགས་
ནས་ཉིན་རེར་སྒོར་རེའམ་བཅུ་རེ་བསགས་པ་ཡིན་ཟེར། ང་ལ་སྤྲོད་པ་དེ་འདྲ་
བསགས་པ་རེད། གསོལ་གང་དགོས་གསོལ། འཕྲོ་བརླག་མ་མཛད་རོགས་ཞུ་
རྒྱུ་ཡིན།
༢༠༠༤ སྤྱི་ཟླ་ ༡༡ ཚེས་ ༡༩/༢༠/༢༡ ལ། ཅཱོན་ཏ་རའི་རྫོང་སར་
བཤད་གྲྭ་ཆོས་ཀྱི་བློ་གྲོས་ཀྱི་སྒོ་དབྱེའི་མཛད་སྒོའི་སྐབས་སུ། བཤད་གྲྭའི་
འཛིན་གྲྭ་གོང་འོག་སྤྱི་དང་བྱེ་བྲག་ལ་ཆོས་དང་དཔེ་གནང་བའི་དགེ་སློབ་
རྒན་གཞོན་ཐམས་ཅད་ལ་མཁན་པོ་ཞེས་པའི་མཚན་བཏགས་གྱི་ཕྱག་
ཁྱེར་དངོས་ཐོབ་ཟིན་པ་དང་དེ་རྗེས་འཛིན་གྲྭ་སྐྱོང་དགོས་ཀྱི་གནས་ཚུལ་
གྱིས། གསར་པ་དགོས་ཚེ་འཛིན་སྐྱོང་ཚོགས་པ་གཙོས། ཚང་མས་ཕྱོགས་གང་
ཐད་ནས་བརྟག་ཞིབ་ལེགས་པར་བྱས་ཏེ། འདེམས་ཐོན་བྱུང་བ་ན། མཁྱེན་

ཟིན་བྲིས་ཀྱི་ཚོམས།
བརྩེ་རིན་པོ་ཆེའི་མདུན་ནས། ས་ཡིག་དང་མཚན་ཐམ་ཆོག་མཆན་མ་ཐོབ་
ཀྱི་བར། ཁོང་གི་མཁན་པོའི་ལས་ཚབ་ཀྱི་མཚན་ཐོག་ནས་འཛིན་གྲྭ་སྐྱོང་
དགོས་ཀྱི་རེད། སྐབས་དོན་ནི་རང་རྒན་འཁོགས་ལ། སྔོན་བླ་མ་ཆོས་ཀྱི་བློ་
གྲོས་ཀྱིས་ཐུགས་བཞེད་ཞལ་བཀོད་དངོས་སུ་གནང་བྱུང་བའི། རྫོང་སར་
ཁམས་བྱེའི་བཤད་གྲྭ་ཆེན་མོ་དང་། དེའི་མཁན་པོའི་ཞབས་ཕྱི་ལོ་བརྒྱད་
དང་། འཛིན་གྲྭའི་སྐྱོར་ཁྲིད་ལོ་ལྔར་བྱས་ཤིང་། བཤད་གྲྭ་དེའི་མཁན་སློབ་
ཡོངས་ཀྱི་ལོ་འཁོར་གྱི་འཚོ་རྟེན་གསོལ་ཕོགས་གང་ཡོད། གྲྭ་ཚང་གི་སྤྱི་
དཀོར་དབྱར་དགུན་ཐེངས་གཉིས་ལ་བགོ་སྟངས། མཁན་པོ་གཅིག་ཡིན་
ཡང་དེ་ལ་གསོལ་ཕོགས་མཁྱེན་བརྩེ་བླ་བྲང་ནས་དང་། བཤད་གྲྭའི་སྤྱི་
གཉེར་གྱིས་གང་ཕུལ་དགོས་པ་དང་། གྲྭ་ཚང་སྤྱི་དཀོར་ནས་ཕུལ་སྲོལ་ཚང་
མ་ངས་ཤེས་ཤིང་ཡོད། ཡིན་ཡང་དུས་དབང་གིས་མང་ཆེ་བ་སྒྱུར་དགོས་རེད་
འདུག གང་ལྟར་ད་རེས་བཤད་གྲྭ་གནས་སྤོས་ཟིན་ཞིང་། སྒོ་དབྱེའི་མཛད་
སྒོ་ཚར་ཟིན་རྗེས་ཉེ་འཕྲལ་མཁྱེན་བརྩེ་རིན་པོ་ཆེས་སྒྲ་འཛིན་འཁོར་ཐག་
ནང་། འདི་སྐོར་ནན་ཏན་གསུངས་འདུག་པ་ལ་གཞིར་བཟུང་སྟེ་རྒན་ཁོག་
རང་གིས་ཐག་བཅད་པ་ལ། ༢༠༠༥ བོད་ཟླ་དང་པོ་ནས་བརྩམས་ཏེ་བཤད་
གྲྭའི་མཁན་པོ་རྒན་པ་ལ། ཧིན་སྒོར་སྟོང་ལྔ། མཁན་པོ་གཞོན་པ་རྣམས་ལ་
སྟོང་གཉིས་རེ། དགེ་བསྐོས་གཉིས། གྲྭ་གཉེར་གཉིས། འཛུགས་སྐྲུན་གཉེར་
པ་གཅིག་བཅས་ལ་སྟོང་རེ་རེ། ཟླ་བ་རེ་རེ་བཞིན་གྲྭ་ཚང་གི་སྤྱི་དཀོར་ནས་

ཕུལ་དགོས་ཤིང་དབྱར་དགུན་ལོ་ཕྱེད་ཀྱི་དཀོར་རྙེད་འགྱེད་སྐབས་སུ། སྟོན་
པའི་མདུན་དཀོར་ཕུད་གྲྭ་སྐལ་ལྔ་ལས་མི་ཉུང་བ་ཞིག་དང་། འདི་བརྟན་
བཞག་ནང་བརྩི་རྒྱུ། མཁན་པོ་རྒན་པ་ལ་གྲྭ་སྐལ་གསུམ། གཞོན་པ་ཚོར་གྲྭ་
སྐལ་གཉིས་རེ། དགེ་བསྐོས་གཉིས། གྲྭ་གཉེར་གཉིས། འཛུགས་གཉེར་གཅིག་
བཅས་ལ་གྲྭ་སྐལ་ཕྱེད་དང་གཉིས་རེ་ཕུལ་རྒྱུ་གཏན་ཁེལ་ཡིན། མཁན་པོ་
གཞོན་པ་ཚོ། འཛིན་གྲྭ་ལ་དཔེ་ཁྲིད་གནང་རྒྱུ་ཙམ་མིན་པར་རྒྱུན་དུ་གྲྭ་ཚང་
དམངས་དང་མཉམ་དུ་འཚོགས་ཕེབས་དགོས། རང་འོག་གི་འཛིན་གྲྭ་ཁོ་ན་
མིན་པར། ཚང་མ་ལ་གཟིགས་སྐྱོང་གནང་དགོས། ཤོག་ལྷེ་འདིའི་འདྲ་བཤུས་
གཅིག་རིན་པོ་ཆེའི་ཕྱག་ཏུ་ཕུལ་དགོས།
ཀུན་དབང་གིས།
༈ ཚོགས་པ་ཆེན་པོ་དང་། དྲག་ཞན་སྐྱ་སེར་མང་པོ་འཚོགས་པའི་
སྤྱན་སྔར་རྩོད་གྲྭ་བཤམས་ཏེ། དངོས་སུ་རྟགས་བསལ་བགྲོ་གླེང་མཛད་པ་
ན། ང་ཚོའི་བཤད་གྲྭ་འདིར་དེ་སྔར་ཕྱི་ནས་སྙན་གྲགས་ཡོད་པ་ཙམ་གྱིས་
ལྟད་མོ་ཆེ་བ་དང་ཉམས་མཚར་བ་ཅུང་ཟད་ཡོད་དགོས་རྒྱུ་ལ། དེ་འདྲ་

ཟིན་བྲིས་ཀྱི་ཚོམས།
ཞིག་བྱུང་སོང་ངམ། རྟགས་བསལ་གཏོང་མཁན་གྱིས་ཐོག་མར་དེ་ཙམ་གོ་
རྒྱུ་མེད་པའི་ཉབ་ཉོབ་སྦར་སྦུར་མང་པོ་ཞིག་བརྗོད་པ་ལ་ལྟད་མོ་གང་ཡང་
མེད་ཅིང། དམ་བཅའ་བས་ཀྱང་ལན་ཐད་ཀར་མེད་པའི་འགྲེལ་བཤད་འདྲ་
མང་པོ་རྒྱབ་པ། ཕྱི་རྒོལ་གྱིས་ཉན་ཚོད་ཀྱང་མེད་པ་འདུག དེ་དུས་ཆོས་དཔེ་
ཁྲིད་པ་མ་རེད་ལ་ཕྱི་རྒོལ་བ་སློབ་ཕྲུག་ཀྱང་མ་རེད། ཁྱེད་ཀྱིས་ཚིག་ཉུང་དོན་
འདུས་ཅན་གྱིས་ལན་ཐད་ཀར་བཏབ་དགོས། ཉབ་ཉོབ་མང་པོ་བཤད་པ་དང་
ལག་བརྡ་མཛུབ་མོ་མང་པོ་སོགས་ལ་མཛེས་པོ་མི་འདུག དམ་བཅའ་ཟིན་པ་
གཅིག་ལས་གཉིས་མི་དགོས་པ་རེད། ཕྱི་རྒོལ་གྱིས་ཀྱང་རྒོལ་བའི་དམ་བཅའི་
ཁས་བླངས་ལ་རང་གིས་རིགས་པ་གཏོང་རྒྱུ་ཡོད་ན་གཏོང་ཤོག་དང་། ཅིག་
ཤོས་རིགས་པ་གཏོང་བཞིན་པ་དེ་ཕར་རྦུད་པ་དང་དེ་དང་ཤུགས་ཚད་དགོས་
པ་ཅི་ཡོད། ཕྱི་རྒོལ་བ་མང་པོ་ཞིག་ཕུང་གསོག་བྱས་པ་དེ་མཛེས་པོ་མི་འདུག
རེས་མོས་ཀྱིས་གཏོང་ན་ཆོག་གི་རེད་བ། མི་མང་པོ་ཚོགས་པའི་དབུས་སུ་
གཏོང་ན་ལྟད་མོ་ལྟ་རྒྱུ་ཡོད་པ་ཞིག་རྩོད་དགོས་པ་རེད། མཆོད་བརྗོད་བཏོན་
ན། མཆོད་ཡར་ལྟ་བུ་ཤེས་ན་སྐད་གསང་མཐོན་པོས་མཆོད་ཡར་ཞེས་བརྗིད་
ཉམས་ཡོད་པ་ཞིག་བརྗོད་པ་དང་། རྒོལ་བའི་སྤོབས་པ་ཟིལ་གྱིས་གནོན་པ་
དང་། གཟི་བརྗིད་བཅོམ་ནུས་པ་ལྟ་བུ་ཞིག་གིས་འཕྲོས། ཐལ་བ་དྲག་པོ་
གཅིག་གཏོང་ན་མི་མང་གིས་ལྟད་མོ་མཐོང་རྒྱུ་ཡོད་པ་ལ་གད་མོ་ཤོར་བ་
ཞིག་ཡོང་གི་རེད། དེའི་འཕྲོས་ལ་རྩོད་པ་དང། ལན་ཐམས་ཅད་འཁྲུགས་

པོ་ཞིག་བྱུང་ན། མཛེས་པ་དང་ཡག་པ་ཡོང་གི་རེད། མི་མང་གིས་དོན་གང་
ཡང་ཤེས་ཀྱི་མ་རེད། ཁོང་ཚོའི་ངོར་རྩོད་པ་དྲག་པོ་དང་འཁྲུགས་པོར་བྱུང་
ན། མཚར་སྣང་བྱེད་ཀྱི་རེད་ལ་རྗེས་སོར་ཡང་སྟངས་ཀ་དང་ལད་མོ་བྱེད་ཀྱི་
འདུག དེས་ཀྱང་ང་ཚོའི་སྙན་གྲགས་དང་འབྲེལ་འཇོག་ཏུ་འགྲོ་ཡི་རེད། རེ་
རེ་རྩོད་པ་ཡི་ཁྲོམ་ཐོག་ཆོད་པ་ཞིག་བྱུང་ན་ཡག་པོ་འདུག རྗེས་མ་དེ་ལྟར་
ཡོང་བར་མཛད་ཤོག དམ་བཅའ་གཅིག་དང་ཕྱི་རྒོལ་བ་ཡང་རེ་གཉིས་ལས་
མ་མང་བ་ཞུ།
ས་རཱ་སློབ་གྲྭ་སོགས་གང་ནས་ཡིན་ཡང་རིགས་གནས་ཀྱི་དགེ་རྒན་
ཡག་པོ་ཞིག་གདན་དྲང་ཐུབ་ན་དེ་ལ་གླ་ཕོགས་འགྲོ་སོང་གང་དགོས་གནས་
སྐབས་ངས་གཏོང་ཆོག་གི་རེད། འོན་ཀྱང་གཏན་པོ་ཡོད་མ་རེད། ར